Ritratt: DOI - Kevin Abela .td_uid_2_604bf0d424e79_rand.td-a-rec-img{text-align:left}.td_uid_2_604bf0d424e79_rand.td-a-rec-img img{margin:0 auto 0 0} Investiment ta' €2.5m f'faċilità biex jinzammu assi, fuq ordni tal-qorti, ta' persuni li jkunu ġejjin mill-kriminalità, mistenni jkun komplut fis-sena 2024. Ħabbar dan il-Ministru għall-Ġustizzja Edward Zammit Lewis waqt konferenza tal-aħbarijiet. Il-perit tal-proġett, li se jsir f'Ħal Far, Mariello Spiteri, spjega fid-dettall x'ser tkun qed tinkorpora l-binja mqassma fuq erba' sulari u li tkopri 500 metru kwadru. L-Aġent Direttur tal-uffiċċju għall-irkupru tal-assi (ARB) Kenneth John Camilleri, fir-rimarki tiegħu, spjega kif l-ARB daħal għal proġett ambizzjuż li għandu jgħin fil-ġestjoni tal-assi kkonfiskati. Il-faċilità se tkun qed taħżen u tippreserva diversi tipi ta' assi bħal dehbijiet, xogħol tal-arti, dgħajjes, kif ukoll trailers u vetturi, fost oħrajn, f'ambjent apposta. B'hekk dan il-proġett se jiżgura li tali bini jservi l-iskop tiegħu bl-iktar mod adattat. Il-Ministru Zammit Lewis qal kif għall-ewwel darba l-ARB, permezz tal-Att dwar ir-Rikavat mill-Kriminalità (Att V tas-sena 2021), qiegħed jiġi rikkonnoxut f'qafas legali. Zammit Lewis elenka wkoll poteri partikolari li għandu dan li l-uffiċċju li jippermettulu jikkonfiska l-Assi ta' Persuna ladarba huwa jkun suspettat li xtara dawk l-assi minn Rikavat mill-Kriminalità. Dan huwa possibbli permezz tal-proċedura li ġiet introdotta, li hija n-'non-convinction based confiscation' fuq suspettat li jista' jkollu l-propjetà tiegħu li tkun ġejja mill-kriminalità ikkonfiskata – dan lil hinn minn sejba ta' ħtija u proċeduri kriminali. Semma' wkoll id-dritt ta' 'action in rem', liema dritt jagħti l-fakultà li wieħed ikun jista' jiftaħ proċeduri legali kontra oġġett, kunċett ġdid f'dan il-kamp li jagħti aktar saħħa lill-uffiċċju għall-irkupru tal-assi. Jekk tixtieq tkun minn tal-ewwel li tirċievi l-aħħar aħbarijiet minn Malta, niżżel l-APP ta' Newsbook minn hawn . .td_uid_3_604bf0d4250fd_rand.td-a-rec-img{text-align:left}.td_uid_3_604bf0d4250fd_rand.td-a-rec-img img{margin:0 auto 0 0}